
Vinul 


Îmi strâng durerea în inimă, ca-n teasc. 
Din ea, mustind, poemele se nasc; 

Şi fierbe mustu-n clocot rubiniu, 

În buţi cu cerc de fier de-abia-l mai ţiu. 


S-a limpezit apoi în căni de lut 
Şi locul de mireasmă s-a umplut. 
Ulcelele-nflorite îl cuprind 

În smalţul lor şi mâinile se-ntind 


Să ia din rodul viei. Dar ce vreți, 
Voi, buze întinate, voi ochi beţi ? 
Voi de-nzadar aţi ars şi-aţi însetat, 
Că nu veţi bea din vinul meu curat. 


Să spumege poemul lucitor 

Din strofele cu flori în smalţul lor, 
Să-l duc la Cina Domnului în dar, 
Să stea-n potir, pe masa din Altar. 


Atunci din rănile lui Dumnezeu 
Va curge sânge sfânt în vinul meu. 
E clipa jertfei. Voi cei luminaţi, 
Voi cei desăvârşiți, luaţi, mâncaţi. 


Cei ţintuiţi pe cruci şi traşi pe roți, 
Cu sete, beţi dintru acesta toți. 


Veşmântul 


În drumul plin de sânge şi noroi, 
Ți-am auzit, Stăpâne, paşii moi. 


Ca raza coborâtă din senin, 
Pluteai uşor, cu mlădieri de crin. 


În jurul Tău, mulţime de norod, 
Te pângărea cu sânge şi cu glod. 


Şi cum mergeam în urma Ta mereu, 
Stropi şi-asupra mea cu lutul greu. 


Ci când norodul, Doamne, Te-a lăsat, 
Intreg veşmântul alb Ţi-era pătat. 


Aş fi căzut cu sufletul învins, 
Ci-n mila Ta o mână mi-ai întins. 


Genuni adânci, ca-n vis s-au luminat. 
Atunci privii veşmântul întinat, 


Că-n inul alb vedeam cum înflorea 
Din fiecare pată câte-o stea. 


Filă din Acatist 


Bucură-te, leagăn alb de iasomie, 
Către care-n roiuri fluturii coboară, 
Bucură-te, raza stelei din vecie, 
Bucură-te, Maică pururea Fecioară, 
Dulcea mea Marie. 


Bucură-te, floare fără de prihană, 
Albă ca argintul nopților de vară, 
Spicul cel de aur veşnic plin cu hrană, 
Mirul care vindecă orice fel de rană, 
Bucură-te, Maică pururea Fecioară, 
Ploaia cea de mană. 


Bucură-te, brazdă plină de rodire, 

Munte sfânt, în care s-a-ngropat comoară, 
Bucură-te, cântec tainic de iubire, 

Clopot de chemare, cântec de mărire, 
Bucură-te, Maică pururea Fecioară, 
Blândă fericire. 


Bucură-te, mărul vieţii care-nvie, 
Pomul greu de roadă-n plină primăvară. 
Bucură-te, iarăşi, țărm de bucurie, 
Dintru care curge miere aurie, 
Bucură-te, Maică pururea Fecioară, 
Sfânta mea Marie. 


Împăcare 


Cu sufletul spre Domnul am strigat: 
"Tisuse-al meu, de pacea Ta mi-e sete. 
Mă ţine lutul meu, de lut legat, 

Şi-n van vrea fierea lumii să mă-mbete. 
Spre Tine merge dorul meu întreg, 

La Tine-mi este orişice dorire. 

Ci lasă-mă de lut să mă desleg, 

Să vadă sufletu-mi a Ta mărire. 


Mi-e sete de odihnă, Doamne-al meu, 
Mi-s mâinile şi tălpile o rană. 

Din coastă sânge-mi picură mereu, 

În drumul de păcat şi de prihană. 
Primeşte-mi, Bune, sufletul stingher, 
Găteşte-mi Însuţi locul de hodină, 
Mă lasă astăzi să mă “nalț la cer, 
Dezleagă-mă de haina mea de tină”. 


Şi glasul Domnului grăi răspuns: 
"Durerea ta mă sfâşie de milă, 

Când plânsul tău la mine a pătruns, 
Mi-a înflorit o rană-n piept, copilă. 
Ridică-n slavă ochii tăi uimiţi 

Şi-mi vezi durerea spinilor pe frunte; 
Priveşte-n ochii mei de plâns topiţi 
Şi-n palme vezi-mi chinurile crunte. 


Eu n-am cerut atunci să vin în sus, 
Deşi Părintele ceresc mi-e Tată; 

Din cupă am sorbit amar nespus, 

Şi cupa mea e-n veci nedeşertată. 

Dar rana ta mă doare mai cumplit, 

Pe cruce-am sângerat şi pentru tine! 
Te-am cunoscut din veci şi te-am iubit, 
Şi-i grea povara dragostei depline”. 


Şi-am îngânat, cu duhul umilit: 
"Primeşte-mă-n iubirea Ta cerească, 
Şi lasă, Doamne, în lutul istovit, 
Dureri şi răni în sânge să-nflorească". 


Pocăinţă 


Nevrednică sunt, Doamne, milostivirii Tale 
Şi Ți-aş cerşi iertare, dar nu ştiu cum să cer; 
Ci Tu pricepi cuvântul din mute osanale 


Şi tâlcul rugăciunii de lacrimi şi tăceri. 

Îmi ştiu fărădelegea: greşită sunt, Stăpâne, 
Prea mult am stat cu ochii plecaţi, cătând în lut, 
Prea multe griji avut-am de zilele de mâne 

Şi n-am iertat, când rana în suflet m-a durut. 
Ți-am prea iubit făptura, de Te-am uitat pre Tine, 
Şi cântecul țărânei l-am ascultat prea mult, 
Am irosit comoara de armonii divine 

Şi glasul cel de taină eu n-am vrut să-l ascult. 
Mi-am împletit cântare din grele flori de tină, 
Am îndrăgit mirosul de verde şi de crud, 

Am prea iubit amurgul, cu zarea-i de lumină 
Şi turma de căpriţe, cu botul mic şi ud. 
Mi-am împletit cântarea din floare de mătasă, 
Am îndrăgit mirosul de miere şi de tei, 

Am prea iubit podoaba şi haina de mireasă, 
În zâmbetul câmpiei, mijind sub paşii mei. 
Nevrednică sunt, Doamne, milostivirii Tale, 
Căci n-am sporit talantul, pe care mi l-ai dat, 
Ci ca un rob netrebnic, am irosit în cale 
Mulțimea milei Tale şi darul Tău bogat. 
Acum, cutremurată de taina Cinei sfinte, 
Stau, Doamne, înainte-Ţi, în goliciunea mea, 
M-apasă greu pe umeri aducerile-aminte 

De patimile firii, de toată pofta rea. 

Din gând smerit primeşte, lisuse, rugăciunea, 
Hrăneşte-mă pe mine cu har îmbelşugat, 
Adapă-mă cu milă, îmbracă-mi goliciunea 
Cu raza de sfințenie din chipul Tău curat. 

Să nu mă laşi, Preabune, să plec nemângâiată, 
Căci îmi cunosc păcatul şi taina Ta o ştiu 
Strig către Tine, Doamne, din inimă plecată, 
Să nu mă lepezi astăzi, ci lasă-mă să viu. 
Sfinţeşte-mă, lisuse, şi taina mi-o arată, 
Pogoară-n mine harul prin ungerea cu mir, 

Şi fă să nu mă ardă văpaie-nfricoşată, 

Când buza mea de tină sorbi-va din Potir. 


Golgota 


Te vindem iar cu sărutări viclene, 
Prin nepăsare oarbă şi prin lene. 


Te biciuim cu vorbe de ocară, 


Te pălmuim cu ură ca de fiară. 


Te adăpăm cu suc de-amărăciune, 
Din pofte rele şi din stricăciune. 


Te ţintuim pe cruci de nedreptate, 
Prin cuiele uciderii de frate. 


Iar împletim blestemele de tată, 
Să-ncingem, Doamne, fruntea-nsângerată. 


Tu iarăşi zici, în blândă rugăminte: 
"Nu ştiu ce fac. Ingăduie-i, Părinte". 


Ghetsemani 


Picioarele spălate de plânsul Magdalenii 

Se frânseră. Sub raza divinei milostenii 

lisus căzu în rugă cu fața-nsângerată 

Şi greu în pacea nopții rosti cuvântul" 

Tată, 

Îţi simt durerea sfântă şi grija părintească, 

Mă doare mila caldă ce vrea să mă-nvelească, 
Mă tulbură iubirea şi jalea de Părinte. 

Când sângele va curge prinos al jertfei sfinte, 
Când urletul mulțimii va cere de la Tine 

Să osândeşti pe Domnul luminilor depline, 
Când voi sorbi pe Cruce buretele cu fiere, 
Când Fiul Tău cădea-va sub bici fără putere, 
Când sfârticându-mi trupul în drumul alb de țară 
Voi duce spre Golgota cereasca mea povară, 
Părinte-al meu, în milă să nu-ţi uiţi legământul, 
Mă lasă cu durerea să mântuiesc pământul. 

Să nu-ţi aduni blestemul şi fulgerele toate, 

Ca să opreşti mânia neputincioasei gloate; 
Nu-i pedepsi pre dânşii cu ploaie de pucioasă, 
În marea Ta iubire mă uită şi mă lasă, 

Mă lasă, Doamne-al milei, să nu-ţi mai simt iubirea, 
Să ştiu că nu-mi ajunge la Tine tânguirea. 
Te-mbracă azi în haina lucirilor de stele 

Cu bucuria sfântă a învierii mele. 

Ca să nu ştiu cât suferi în lumile-ţi senine, 
Părinte, fă să treacă paharul de la mine". 

lisus ridică fruntea şi-ncepe să coboare. 


O aripă de înger L-atinse cu răcoare. 


Maica durerilor 


E fum de lumânări pe zugrăveală ?... 
Un întuneric greu cernit-a zarea, 
Când iconaru-n sfânta lui sfială, 
Temutu-s-a să-ţi vadă-ndurerarea. 


La cruce stai. Pe haina cenuşie 

Mâni albe, mult prea albe, se-mpreună. 

În tine doar durerea mai e vie, 

Căci lacrimi nu mai ai, să plângi, Prea-Bună. 


În besna mută faţa ta-i lumină; 

Pe ea nu-i scris doar chinul unei mume; 
E toată răstignirea Lui deplină. 

E toată suferinţa fără nume. 


Că le-ai purtat în Fiul tău pe toate 
Şi-i Crucea Lui în ochii tăi răsfrântă. 
Aşa a vrut să zugrăvească, poate, 
Un iconar, făptura ta preasfântă. 


Şi ca să bei şi tu întreg paharul, 

Pe frunte, peste lunga ta maramă, 
În loc de spini, cu raze iconarul 

A scris în răni durerea ta de mamă. 


Maică fericită 


Ai vrea să-L aibi o clipă pentru Tine, 

Şi L-ai luat pe Fiul Sfânt la sân, 

Uşor L-ai dus în câmp, să doarmă-n fân, 
Iar Tu-n genunchi veghezi între sulfine. 
Aş vrea să ştiu, ce dragoste-i mai tare 
În ochii tăi de Maică fericită ? 

Te uiţi la Prunc cu faţa-nvăluită 
De-atâta foc de multă închinare! 


Dar buzele, cu floarea lor cerească, 


Par că şoptesc cuvintele de-alint, 
Cu sunet de cleştar, cu viers de-argint, 
Cum numai mame ştiu să le şoptească. 


Aşa cum stai plecată peste Dânsul, 
În veghea Ta, uimită de minune, 
Laşi mâinile sub văl să se-mpreune 
Şi genele să Ţi le ude plânsul. 


În gândul meu lumina Ta răsare 

Şi preamăresc pe vechiul iconar, 
Care-a ştiut, primind din ceruri har, 
Să nu dezlege taina Ta cea mare. 


Maică fericită 


Ai vrea să-L aibi o clipă pentru Tine, 

Şi L-ai luat pe Fiul Sfânt la sân, 

Uşor L-ai dus în câmp, să doarmă-n fân, 
Iar Tu-n genunchi veghezi între sulfine. 


Aş vrea să ştiu, ce dragoste-i mai tare 
În ochii tăi de Maică fericită ? 

Te uiţi la Prunc cu faţa-nvăluită 
De-atâta foc de multă închinare! 


Dar buzele, cu floarea lor cerească, 
Par că şoptesc cuvintele de-alint, 

Cu sunet de cleştar, cu viers de-argint, 
Cum numai mame ştiu să le şoptească. 


Aşa cum stai plecată peste Dânsul, 
În veghea Ta, uimită de minune, 
Laşi mâinile sub văl să se-mpreune 
Şi genele să Ţi le ude plânsul. 


În gândul meu lumina Ta răsare 

Şi preamăresc pe vechiul iconar, 
Care-a ştiut, primind din ceruri har, 
Să nu dezlege taina Ta cea mare. 


Rodire 


Miez alb în sâmburele meu de lut, 

În mine-ai fost şi nu Te-am cunoscut. 
Sau poate eu eram în Tine-nchisă 

Ca sâmburele-n carnea de caisă ? 


Căzusem în pământ de undeva 

Şi miezul dulce-n mine aştepta... 

A fost o vreme secetă în țară, 

Livezile pe dealuri se uscară, 

Pădurile ardeau adânc pe cer, 

Şi iarna fu senină şi cu ger. 

În mine miezul alb stătea-n neştire, 

EI nu-şi pierdu puterea de rodire. 

Ca ceara-n uscăciune m-am topit, 

Dar lacrimi izvorând, m-au răcorit. 

Şi lacrimi după lacrimi se-nşirară, 
Urzind mănoase ploi de primăvară. 
Crengi mari, cu blândă floare, au crescut 
Din miezul sâmburelui meu de lut. 

Ci nu ştiu cum să Te numesc, lubire: 
Părinte, frate, domn, prieten, mire... 
Căci să vorbesc cu meşteşug nu ştiu, 
Dar parcă, Doamne, Mumă-mi eşti şi Fiu. 


Împărtăşanie 


În tinda mea cu umbre dulci, Stăpâne, 
Atâtea seri la rând ai poposit, 

La masa albă m-ai blagoslovit, 
Atins-ai vinul şi ai frânt din pâne. 


Atâtea seri la rând s-au irosit, 

Căci n-au văzut privirile-mi păgâne, 
Că trupul sfânt i l-ai ascuns în grâne, 
Şi sângele cu vin l-ai îndulcit. 


Şi azi, ca-n alte seri, în tind-ai stat. 
Ca să te vadă ochii mei, sărmanii, 
Paharul plin l-ai binecuvântat. 


În zvonul vechi din sfintele cazanii, 
Cu scump sângele Tău m-am adăpat 
Şi trupul Tău s-a frânt spre împărtăşanii. 


Sonet 


Ne-am pomenit în plină primăvară: 
Din cer lumina picură, ca mierea, 
Coboară peste câmpuri tămâierea 
Din ruga cald-a vântului de seară. 


Din clopote de floare, Învierea 
Răsună-n zvonuri de mireasmă rară 
Şi păsările toate se-mbătară 

De cântece, mai dulci ca mângâierea. 


În leagăn alb de ramuri înflorite, 
Va creşte rodul plin de desfătare, 
Ci-n suflet, gheţurile nu-s topite 


Şi tot mai urlă vântul de pierzare, 
Din patimi, peste duhuri pustiite. 


În van stă, Doamne, Jertfa pe altare ? 


Fuga în Egipt 


E drumul prin pustiu. În lungul zării, 
Abia mijeşte ziua. De departe, 
Nisipu-n unde moi, ca apa mării, 
Îmbracă sihăstriile deşarte. 


Un măgăruş cu ochii blânzi te poartă. 
Te-ai încrezut în pasul lui cuminte. 

Cum creşte-n zări mereu câmpia moartă, 
Tu-ţi pleci spre sân privirea ta fierbinte. 


Căci ai la sân copilul şi te doare, 
Să pleci cu el în aspră pribegie: 
Peste căpşorul Lui, mângâietoare, 
Răsfrânt-ai vălul tău, cu gingăşie. 


De ce ţi-s, Maică, genele muiate ? 
Petreci în minte alte prigoniri ? 
Îl vezi pe EI cu palme sfâşiate, 
Cu trupul jertfă sfintei Lui iubiri ? 


În mijlocul nisipurilor, poate, 
Singurătatea Lui e mult mai blândă. 
Odată fi-va părăsit de toate, 

Şi-un vânzător ascuns va sta la pândă. 


Mai este timp ? Un înger se pogoară 
Deasupră-ţi, ca un sol de mângâiere. 
Frânturi de raze te-nvălesc, Fecioară, 
Şi-alături merge losif în tăcere. 


Întrupare 


Din slava Ta cerească Te coboară, 
Spre Bethleemul sufletului meu 
Şi-n staulul smereniei, Fecioară, 
Intrând, să naşti pe unul Dumnezeu. 


Să-L înfăşori în cântece de slavă, 
Ca-n scutece subțiri de bumbăcel; 
Şi ca-ntr-o iesle plină de otavă, 


În pacea Duhului să-L culci pe EI. 


Pleca-vor magii, soli din altă zare, 
Călăuziţi de focul alb de stea, 
S-aducă nou prinos de închinare, 
La staulul smereniei, Doamna mea. 


Ci eu voi pune-n mâna lor bătrână 
Tot aurul cuvântului isteţ; 

Voi făuri din versul meu, Stăpână, 
În jarul gândului comori de preţ. 


Căldura rugăciunilor de seară 
Va-nfierbânta cădelniţele reci: 
Tămâia magilor va arde iară, 

Cu fum de proslăvire până-n veci. 


Şi ca să fie plină dăruirea, 

Voi presăra din visteria lor, 

Cu boabele de smirnă grea, iubirea, 
Cea fără de prihană şi cu dor. 


Ştiu că nu-s vrednică, Fecioară, 
Să-ţi fiu în noapte acoperământ; 
Ci-n mila Ta din ceruri Te coboară, 


Să naşti în duhul meu pe unul Sfânt. 


Primăvara mea 


Crescut-au ghiocei în fulgi de nea ?... 
Atât de albă-i primăvara mea! 


Mi-i sufletul de patimi neatins 
Şi cerul floare peste el a nins; 


Aleasă floare de mătăsuri moi 
A nins în noapte peste pomii goi 


Şi 1-a învelit în borangic uşor. 
A prins o boare, caldă ca un dor, 


S-adie rar miresmele din Raiu. 
Al fluturilor măiestrit alaiu 


A curs în suflet, liniştit şi blând, 
Pe căi de taină, din adânc de gând. 


Şi sus, deasupra albei năluciri, 
Pluteşte raza sfintelor iubiri. 


Dă primăverii-n duhul meu lumini 
Şi se răsfrânge-n ochii tăi senini. 


Pâne 


În trup curat de Maică nenuntită, 
Crescu sfânt trupul Tău din har ceresc, 
Precum din ploaie şi din raze cresc 
Mănoase spice-n țarina rodită. 


Şi, ca un bob de grâu dumnezeiesc, 
Te-ai măcinat în ura cea cumplită 
Şi-ai hărăzit ființa Ta zdrobită, 
Acelor mulți, cari veşnic flămânzesc. 


Smeriţi, cu slabe mâni nesăţioase, 
In ruga lor din veci Te-au aşteptat, 
Cerşind mereu fărâme luminoase. 


Cu sânge şi cu lacrimi frământat, 
In focul drgostei Te-ai copt, Hristoase, 
Şi spre viaţă veşnică Te-ai dat. 


Intrarea în Biserică 


Aşa Te vede duhul meu, Stăpână: 

Te duce Ana, Maica-Ta de mână. 
Cum urci cu paşi mărunți pe sfânta scară, 
În ochi porți cerul nopţilor de vară 

Şi părul Tău e caer de lumină. 

Smerit în rugă, trupul mic se-nclină 
Şi faţa de copil aşteaptă harul. 

Ca să-Ţi picteze slava, iconarul 
Topit-a-n flăcări vechea lui comoară, 
A prefăcut-o-n pulbere uşoară 

Şi pata de argint a hainei Tale, 

A încrustat-o-n raze ca în zale. 

În juru-Ţi focul curge, ca o apă. 

Cu frăgezimi de mugur care crapă, 
Mânuţa poartă lujerul de floare, 

Iar Sfântul Duh, în fâlfâiri uşoare, 

Cu vraja curăţiei şi a milei, 

S-a aşezat pe umărul copilei. 

Din norii albi şi moi ai înălțimii, 
Cuminţi, Îţi ies în cale Heruvimii. 

În cuviință mare, iconarul 

Cu fir de-arnici a-ncondeiat chenarul, 
Iar sus de tot, pe cea din urmă treaptă, 
Potirul sfânt al jertfelor Te-aşteaptă. 


Zeu străin 


Văzut-am azi la templu pe Zeul cel străin. 

Din ce străfund crescut-a făptura lui de crin ? 
Din ce-nălțimi pogoară privirea lui de vis? 

Ce besne-adânci la pasu-i luminii s-au deschis ? 
Ce haos plin de valuri, ce mări s-au despicat, 
Când glasu-i blând în rugă spre cer s-a ridicat ? 
Ce tainică putere i-a fost sortită lui, 

Să rătăcească-n lume ca fiu al nimănui, 


Ci învăluit în taina seninei lui blândeți, 

Să fie-n umilinţă stăpân peste vieţi ? 

De ce, lăsându-și lumea de dincolo de zări, 

S-a pogorât la oameni, să sufere ocări, 

Şi pentru cine, spuneţi, picioru-i preacurat 

În pulberea din cale, tăcut, a sângerat ? 

Şi pentru ce, asemeni miresmelor de preţ, 
Rămâne-nchis cu duhul în asprele peceţi ? 

Când oare, lepădându-şi veşmântul lui de lut, 

Se va-nălţa în slavă, senin ca la-nceput ? Văzut-am azi la templu pe Zeul cel străin, 
EI strălucea ca neaua, în haina lui de in. 

Mi s-a părut o clipă că-n rostul lui uşor 

Mă cheamă, că mă strigă cu milă şi cu dor, 

Că pentru mine, numai, luat-a chip de lut, 

Că pentru mine, numai, în suflet l-a durut; 

Că este-al meu o clipă, că mi s-a dat în dar 

Făptura lui curată, ca jertfă la altar; 

Că-l port de-acum în mine, că este-al meu de-acum, 
Şi m-am trezit, cu faţa în pulberea din drum. 


Trezirea din Samaria 


Veniţi la EI, fecioare din Sihar, 

Cu ramuri verzi, cu scoarțe moi şi dese! 
Din scrinuri scoateţi albele veşminte, 
Din templul vechi luaţi podoabe sfinte, 
Legaţi cununi din flori de câmp alese, 
Veniţi la EI, izvor de veşnic har! 


Gătiţi-l calea, mame din Sihar! 
Aşterneţi în ţărână grâne coapte, 

În valuri late scoateţi pânză nouă. 
Aduceţi ierburi dulci, sclipind în rouă, 
Aprindeţi torțele ca-n miez de noapte, 
Căci iată, vine, Cel ce-i plin de har! 


Cântaţi-l imnuri, roabe din Sihar! 
Gătiţi-vă cu glas de bucurie. 

Cântaţi ca păsările-n zori pe ramuri, 
Vestiţi minunea peste mii de neamuri! 
Lin curge azi izvor de apă vie, 

Menit să curme-al vieții noastre-amar. 


Iar eu, cea mai umilă din Sihar, 


Îi voi aşterne sufletul în cale, 

Ca-n mintea mea de-a pururi să rămână 
Lumina întâlnirii la fântână, 

Când vraja cuvântării Lui domoale 

S-a legănat în vânt de cireşar. 


Ectenie 


Pentru ca iubirea noastră să-nflorească, 
Albă cum e crinul Bunelor Vestiri, 
Pentru ca mlădița dragostei să crească, 
Plină de miresme, dulce de rodiri; 
Pentru ca din neaua grea de peste iarnă 
Rod de viață caldă iarăşi să legăm, 
Pentru ca lumina peste noi să cearnă, 
Domnului să ne rugăm. 


Pentru că să-Și verse binecuvântarea, 

Ca un zvon de vânturi line, peste noi, 
Pentru ca în suflet să-l simţim chemarea, 
Când plecăm genunchii, seara, amândoi; 
Pentru ca-n iubirea Lui să ne-mpreune, 
Când, cuprinşi de patimi, Numele-l strigăm, 
Pentru ca-n vecia Lui să ne cunune, 
Domnului să ne rugăm. 


Pentru ca belşugul țarinilor grele 

Să ne facă traiul rodnic şi umil, 

Pentru ca răsfrângeri din surâs de stele 
Să sclipească-n lacrimi ochii de copil; 
Pentru ca sudoarea să ne miruiască 
Şi-n lumina morţii viața s-o cercăm, 
Pentru ca din muncă pacea să rodească, 
Domnului să ne rugăm. 


Pentru ca mulțimea îndurării Sale 

Însuşi să-şi pogoare pasul către noi, 

Pentru ca să-l ducem sufletul în cale, 

Cu miros de smirnă şi cu ramuri moi; 
Pentru ca-n lumina alb-a dimineții, 

Din strânsoarea cărnii să ne dezlegăm, 
Şi-ntr-un pas să trecem pragul larg al vieții, 
Domnului să ne rugăm. 


Frumuseţe 


Şi-mi zise Domnul: "Eu sunt frumuseţe; 
În Mine-i cald sălaş de primăveri; 

La Mine zorile sunt făr” de seri, 

Şi duhul înfloreşte-n mii de feţe. 


Psaltirea negrăitei învieri 

Din glasul Meu se toarce cu mândrețe, 
La Mine arde patima-n blândeţe 

Şi cântă desfătarea din dureri. 


Am tainice isvoare de culori, 
Am şopot plin de dulce glăsuire. 
Şi Eu revărs din veşnice comori, 


Peste aleşi puteri de plăsmuire, 
Şi-1 fac să-mi fie asemănători 
In duh, prin arzătoarea lor iubire... 


Lumină 


Cu raza, baţi din veci aceeaşi cale, 
Cum vii din nesfârşit înspre-nserări, 
În umbra noastră faci din nou cărări, 
Să Te primim cu zvon de osanale. 


Te dăruieşti, cu rodul toamnei Tale, 
Doar celor care plâng în aşteptări, 
Aluneci lin, căzând din zări în zări 
Spre duhuri care ştiu să fie goale. 


Tu treci mereu în neguri nesfârşite, 
Să biruieşti amurgul prin Calvar 
Şi-n taina frumuseţii negrăite, 


Te naşti de sus în foc de raze iar, 
Ca să-mplineşti minuni făgăduite, 
Lumină Tu, nespus de mare har! 


Crinul 


Aşa se-ncepe jertfa de iubire: 

Din alb potir crescut în flori de crin 
Primi fecioara prima-mpărtăşire, 
Sorbind miresme dulci în loc de vin. 


Şi Tainele de pace făcătoare 

S-au săvârşit atunci în chip nespus, 
Când 1 s-a dat în lujerul de floare 
Mariei, sfântul Trup al lui lisus. 


Că-n clipa-n care mâna ei smerită 
Atinse crinul mândrei primăveri, 
Se-nfăptui minunea negrăită 

Pe veci a luminatei Învieri. 


Colind 


Lerui, Doamne, Ler, 
Din înaltul Cer, 
Cerne Maica, cerne, 
Fulgii moi i-aşterne, 
Nimeni să nu-i vadă 
Urma prin zăpadă, 
Să nu se cunoască 
Ce fiu va să nască. 


Lerui, Doamne, Ler, 
Din înaltul Cer, 
Coboară, coboară 
Preasfânta Fecioară; 
Dar pe unde merge 
Urma i se şterge, 
Taina din vecie 
Nimeni să n-o ştie. 


Lerui, Doamne, Ler, 
Din înaltul Cer, 
Intră-n staul iată, 
Maica Preacurată; 
În staul de vite, 


Pe paie strujite, 
Să nu se cunoască 
Ce fiu va să nască. 


Lerui, Doamne, Ler, 
Din înaltul Cer, 
Cerne luna, cerne, 
Raze albe-aşterne, 
Lumină cerească, 
Din iesle să crească, 
Razele-n zăpadă 
Îngeri să le vadă, 
Din înaltul Cer, 
Lerui, Doamne, Ler. 


Crucile 


Înspre tărâmul celălalt, 

E loc închis cu gard înalt; 
Dar am văzut, printre uluci, 
Atâtea cruci, atâtea cruci... 
Părea tot locul ţintirim, 
Păzit cu zbor de Heruvim, 
Cu cruci de piatră, albe, mari, 
Cu cruci de brad şi de stejar. 
Şi cruci de-argint şi de oţel 
Cerneau lumină peste el, 

Iar cruci de aur şi de fier 
Sclipeau ca semnele pe cer. 
Atâtea cruci mi s-au părut 
Că toate una s-au făcut. 

O cruce mare strălucea, 

Sub greul ei un Om zăcea. 


- Tu cum de poţi să le mai duci, 
Atâtea cruci, atâtea cruci ?... 


Focul 


Căsuţa mea de scânduri s-a aprins. 
Ardea în noapte. Focul a cuprins 


Şi tindă şi odăi şi coperiş. 

Voiam să plec din casă pe furiş, 

C-o legătură-n mână. N-am putut. 
În val de flăcări albe m-am zbătut; 
Vecinii toți dormeau; şi de-n zadar 
Plângeam, închisă-n grinzile de jar. 
Şi, ca să pot scăpa din casa mea, 
Am lepădat şi haina, căci ardea, 
Şi-am aruncat şi legătura-n foc. 
Mă-năbuşeam şi nu vedeam deloc; 
Cuprinsă de uimirea morții, stam 

În oarbă nemişcare. Aşteptam 

Să ardă-n mine tot, să fiu un scrum 
Şi vântul să mă vânture pe drum. 
Am auzit un zvon de prăbuşiri, 

Şi casa mea pieri; subțiri, subțiri, 

Se ridicară palele de fum... 

În goliciunea mea pornii la drum. 
Cerşeam lumini şi-n pragul nopții reci 
S-au fost deschis zări albe de poteci. 
Curată ca o candelă-n altar, 

Cu trupul plin de răni şi greu de har, 
M-am pomenit urcând pe scări cereşti, 
Spre miezul dragostei dumnezeieşti. 
Ştiam acum că focul fost-a pus 

În casa mea, de mâna lui lisus. 


Răpire 


Mergeam prin întunerec, undeva. 
Făclie-aveam, gătită dinadins; 
Dar iată că din umbră mi-o a stins 
Şi m-a luat de mână Cineva. 


N-am întrebat nimic. Păşeam arar 
Şi-aşa-mi părea cărarea de fierbinte, 
Că tainic gândul stăruia în minte: 
Să nu-mi atârne haina jos în jar. 


Simţeam dogoarea flăcărei în jur 

Şi mă uimeam că nu-i vedeam lucirea. 
Mergând, ştiam că las în urmă firea 
Şi-am început să văd, ca printr-un ciur. 


Cuvinte, cum nu pot să prind în voi, 
Simţirea mea, în voi ca să rămână ? 
Mergeam prin flăcări negre, mână-n mână, 
Topiţi în veşnicie, amândoi. 


Şi-atât era de dulce acest mers, 
Încât aş fi dorit ca niciodată 

Să nu atingem ţinta-ndepărtată. 

Dar bezna-n jur s-a sfâşiat, s-a şters. 


N-am cunoscut pe Cel ce mă ducea, 
Şi nici n-am vrut. Lumina se mărise, 
Păşeam prin alb, vecia-ncărunţise 

Şi flacăra din juru-mi strălucea. 


Cu ochii beţi de albul mult, cătam 
Să văd un chip: o umbră sau o rază. 
Ci ochi-mi n-au avut nimic să vază, 
Decât lumina albă. Înotam 


În valuri de lumină, undeva. 

Şi n-am ştiut că asta e iubire, 

Să treci din beznă în nemărginire, 

Cu mân Când ne-am oprit, s-a-ntors privirea mea Spre Cel ce mă dusese. Şi uimită, 
Am cunoscut lumina nesfârşită, 

Că toată, valuri, de la El venea. 


a strânsă-n mâinile Cuiva. 


Aşteptare 


Mai vii şi astăzi ? Mila iar Te poartă, 
De sus, spre staulul din Bethleem ? 
Din lume n-ai cules destul blestem ? 
Iubirea Ta nici astăzi nu e moartă ? 


Spre duhuri vii, cu îngeri de lumină, 
Spre inimi vii cu strălucit alai, 

Şi-n iesle nu e nici un fir de pai, 

E numai piatră goală, numai tină. 


În tainiţe de inimi nu e pace, 

Şi frig ca-n duhuri nici în peşteri nu-i. 
Noi n-avem, Doamne, piei de oaie-n cui 
Şi scutece noi n-avem din ce-Ţi face. 


Tu vii... Pogori în noi ca-ntr-o pustie. 
Te-mpiedici în nisip din loc în loc, 
Dar nu găseşti nici apă-n noi, nici foc, 
Nici albe dobitoace ca să-i fie 


Tovarăşi buni în drumuri tăinuite 
Şi nici ciobani cu glugă de blândeți. 
În noaptea noastră fără dimineți 

Nu sunt cărări de raze prăfuite. 


Nu şi-ar găsi în noi, ca să-i îndrepte, 
Nici magii steaua lor cu lung fuior. 
Arhanghelii, venind din cerul lor, 
Ar îngheţa pe nevăzute trepte. 


Ci, Doamne-al meu, au dragostea putea-va 
Să dea viață golului din noi ? 

Aştept... În duh sunt gânduri cu noroi 

Şi moartea-şi vântură în inimi pleava. 


În cătuşe 


Suflete, de ce te zbaţi mereu ? 
Urli ca o fiară-nchisă-n cușcă; 
Dinţii de sălbăticiune muşcă, 
Muşcă sângerând zăvorul greu. 
Suflete, ai vrea să zbori la cer ? 
Bine ştii, că-i strâmtă colivia. 
Îţi opreşte aripa - zglobia - 

Cu zăbrele cenuşii, de fier. 


Suflete, ţi-i dor să te înalți ? 

Ştii că te loveşti de grinzi în creştet 
Şi răsună jalnic lemnul veşted, 
Când lovindu-ți capul vrei să salți. 


Suflete, te-ajunse dor de Rai ? 
Bine ştii că-i calea nesfârşită. 
N-ai în mână bâtă ţintuită, 

Nici merinzi în traista goală n-ai. 
Suflete, ţi-i greu să stai în laţ ? 
Te-mboldeşte aprig dor de ducă ? 
Nu te zbate. Bine ştii şi tu că 
Sânge curge-n cuşcă, de te zbaţi. 


Suflete, aşteaptă puţintel: 
Vor pieri zăbrelele odată, 
Va pieri şi cuşca-nsângerată 
Şi vei fi-n lumină singurel. 


Se vor rupe grinzile de lemn, 
Gratiile de fier se vor deschide, 
Şi-ai să uiţi de laţurile hâde, 
Suflete, aşa ca la un semn. 


Spovedanie 


Doamne, dintr-a inimii prisacă, 
Dorurile-n roi spre Tine pleacă. 
Lungă-i calea foarte, pân” la Tine... 
Cum s-o afle bietele-mi albine ? 
Fac popas în ierburi înflorite, 
Spornic sug dulceaţă din ispite 

Şi să bea din floare dacă-ncearcă 
Aripa de pulbere şi-o-ncarcă. 

Din măceş, din crini, din mătrăgună, 
Mirul florilor în stupi l-adună. 
Mustul dulce-luminos le-mbată. 
Au uitat spre Tine drumul, Tată! 
Ca mărgăritarele-n şiraguri, 

Lin s-aşează faguri lângă faguri. 
Doamne, într-a inimii prisacă, 
Dorurile ceară or să-ți facă 

Şi din ceară Ţi-oi aprinde Ţie, 
Mâine, la vecernie, făclie. 


Dragoste 


Pentru Tine, Doamne, numai pentru Tine, 
Am cules argintul nopților de Mai. 

Am legat în cântec zumzet de albine, 
Glas de alăută, dulce viers de nai. 

Am aprins în suflet tinere văpăi, 
Străluciri de aur, flăcări de rubine, 

Am căutat în noapte luminate căi, 

Către Tine, Doamne, numai către Tine. 


Am cetit din file vechi, cu slovă ştearsă, 
Stih de preamărire, sfânt Numelui Tău, 
Am ţesut în pânză Jertfa Ta nearsă, 

Ce-a zdrobit tăria veşnicului rău. 

Am cântat iubirea sfintelor femei, 

Care-au mers la groapă, ca să Ţi se-nchine, 
Am cusut din raze râuri de scântei, 

Pentru Tine, Doamne, numai pentru Tine. 


Ți-am trimis spre ceruri tainică solie, 
Dragoste curată, dor nepătimaş, 

Să-mi găteşti de nuntă haină argintie 
Şi-n sclipiri de soare să-mi găteşti sălaş. 
Dragostea curată, dorul din solii, 

Cu miros de smirnă-n rugă să se-mbine, 
Ca să urce fumu-n valuri viorii, 

Către Tine, Doamne, numai către Tine. 


Pentru Tine, Doamne, numai pentru Tine, 
Vreau să-mi frângă, albe, oasele sub roți, 
Vreau să-mi curgă, rumen, sângele din vine, 
Trupul meu cel fraged să mi-l rupă toți. 
Învelită-n haina marilor dureri, 

Suflet plin de taina lumilor divine, 

Să păşesc pe calea grelelor tăceri, 

Către Tine, Doamne, numai către Tine. 


Potop 


Se zbate năvalnic potopul de dor, 
Sporind înspumatele-i ape; 

Şi valul tresaltă, sub taină de nor, 
Aproape de ceruri, aproape... 


Se pierde lumina în val de potop, 
Stihile-n spume se-neacă... 

Tot creşte adâncul, cu strop după strop, 
Ci dorul în veci nu mai seacă. 


Eu nu pot, Părinte, să trec peste el, 
Să ies din sărmana mea arcă. 
Trimis-am în zare sfios porumbel 
Şi iată aştept să se-ntoarcă. 


Doar apele tulburi s-or trage prin văi 


Şi lumea-nnoise-va toată, 
Atuncea trimite-vei îngerii Tăi, 
Din arca de lut să mă scoată. 


Tu 


Pe ce Te-am cunoscut ? Nu Te-am văzut 
Şi nu Te-am auzit; dar am ştiut 

Că Tu erai Acela... N-am simțit 

Nici fâlfâirea hainei; neclintit 

Era în casă totul şi “necat 

În beznă, când deodată s-a mişcat 

Ceva, dar n-am ştiut: în mine fu 
Mişcare, sau în juru-mi. Ştiu că Tu 

Ai fost Acela. Nu, n-ai strălucit 

În slavă mare, nici nu Te-ai ivit 

Să-mi dai să-ţi pipăi urmele de cuiu. 
Dar Te-am simţit şi n-aş putea să spuiu, 
Cum ai venit şi iarăşi, cum Te-ai dus. 
Simţeam că o putere de nespus 
Mă-nvăluie, răpindu-mi suflul tot 

Al vieţii în vârteju-i. Cum nu pot 

Să scriu, pe ce Te-am cunoscut ? Orbit, 
Tot sufletul îmi tace ca un schit... 

Pe ce cunoşti că-i zi, chiar de nu vezi, 

Şi ştii că-i noapte, chiar dacă veghezi ? 
Putea-voi să găsesc vreun semn de-al Tău, 
Când gândul, amețit, se pierde-n hău, 
Şi-n minte-abia de pot să-l mai cuprind ? 
Ce punte pân” la Tine voi să-ntind, 

Pe care Tu să vii, senin în jos? 

Eu te-am simțit aşa de luminos 

Că n-am putut să văd. O vreme-am stat 
Cu ochii-nchişi ca moartă. Nemişcat 

Ai stat şi Tu în mine, undeva, 

Şi eu în Tine. Dragostea era 

Această neclintire ? Nu mai ştiu... 

Dar mi se pare lumea un pustiu 

Şi ziua, întuneric nesfârşit, 

De când în noapte, Doamne, Te-am simţit, 
Atât de-aproape. Dragostea era ? 
Stăteam pierdută-n Tine, undeva, 
Învăluită cald în Dumnezeu... 

Şi Tu erai în mine, Doamne-al meu! 


lad 


Trecând prin şapte nopţi fără de vad, 
Cu îngerul m-am pogorât la iad; 


Nici foc, nici fum, nici clocote de smoală - 
O veşnicie netedă şi goală... 


Stau trupuri lângă trupuri, prinse-n chin, 
Ca boabele de strugur în ciorchin. 


Nici ploi de plumb, nici aspră biciuială - 
O mucedă, cumplită lâncezeală, 


Că nu se mişcă-n veci nimic din loc, 
Nici flacără de dor, nici gând de foc. 


Că-n aerul pătruns de făr'delege, 
Nu poate val de cântec să se-nchege 


Şi-n cuget pângărit şi necurat 
Cuvântul sfânt nicicând nu s-a-ntrupat. 


O piatră-ncremenită-n nemişcare 
Puteri să dea viaţă nouă n-are. 


In noaptea fără margini totu-1 şters, 
Culoare, formă, armonie, vers. 


Din goluri, care fără fund se cască, 
Nu poate frumuseţe să se nască; 


În duhurile oarbe de păcat 
Nu străluceşte chipu-i luminat. 


Cu Ingerul treceam prin iad în pripă, 
Vedeam durerea care nu mai ţipă. 


Pe-ntinsul înfiorător de mut 
Se ţes zăbranice de chin tăcut. 


Stau osândiţii-n cruntă neclintire, 
Cu trupu-nveşnicit în zvârcolire 


Cu rânjetu-mpietrit pe faţa lor, 
Cu răni, ce ard adânc, dar nu-l mai dor. 


Se-ncheagă-n jar, ca ghețurile-n râuri 


Şerpi otrăviţi de pofte şi desfrâuri. 


Petrec în sânul Marii Urâciuni 
Mulţime nemişcată de nebuni. 


Pe toţi i-a şters din Cărțile Vieţii 
Păcatul împotriva Frumuseţii. 


Ochii 


Ridici pleoape mari de neguri grele 

Şi ochii Tăi, lumină, mi-i arăţi. 

O, Doamne şi stăpân vieţii mele, 

Sunt ochi, purtând adânc noian de stele, 
Sunt ochi de foc, ce-aprind pustietăți. 


Sunt mari ciorchini de boabe luminoase; 
Din ele raze curg, în loc de vin. 

Sunt ochii Tăi ca spadele tăioase, 
Arzând cu răni adânci şi dureroase, 

În cearcănele cerului senin. 


Căci de-ar pica o lacrimă fierbinte 
Din jarul lor întunecat şi greu, 

S-ar prăbuşi în flăcările sfinte 
Pământul tot şi morţii din morminte, 
Scântei, s-ar înălța la Dumnezeu. 


Ar fi un singur foc, nemărginire 
De flăcări albe-n val de vâlvătăi. 
Şi n-ar mai fi nici trupuri, nici simţire: 
Ar arde numai focul Tău, lubire, 
Lumină-n lungul veşnicelor căi. 


Duh 


Prin noapte Domnul m-a chemat. Şi lin 
Urcam spre culmi, păşind pe cer senin. 


Pe urma mea se aşterneau uitări 
Adânci ca nesfârşitul unei mări. 


Comoară cu belşug de mângâieri, 
În calea mea se deschideau tăceri. 


Ci eu pluteam, plin încă de pământ. 
Ce greu, ce greu era să-mi iau avânt! 


Incet, chemarea sfântă mi-a deschis 
Prin noapte, largă pârtie de vis. 


In juru-mi stelele clipiră moi 
Şi-am înţeles atunci că suntem doi. 


Trecea prin beznă mersul nostru mut. 
Ce greu, ce greu mă deslipeam de lut! 


Ce-a fost apoi, eu n-aş putea să spui, 
Dar am văzut în umbră faţa Lui. 


Şi cum a fost nicicând eu n-am să ştiu, 
Simţeam că arde-n mine focul viu. 


Vedeam, aleasă-n tainice lumini, 
O frunte albă din chenar de spini. 


O clipă, flăcările m-au durut... 
Ardea pe mine haina mea de lut. 


Iubirea pâlpâi şi, dreapt-apoi, 
Crescu - foc liniştit de rug - din noi. 


Nu mai simţeam nici bucurii, nici dor, 
Urcam acum uşor, tot mai uşor... 


Păşeam spre culmi, pe pârtia de vis 
Şi-n urma mea, uitarea s-a închis. 


Pe drum tot mai adânc, tot mai înalt, 
M-a dus mereu lubirea Celuilalt. 


In noaptea asta, Domnul m-a chemat; 
Pe culmi, fiinţa mea s-a destrămat, 


Simţeam că nu mai vreau, că nu mai pot, 
Şi amândoi eram un singur tot. 


Bucurie 


Ca sufletul de schimnic în pustie, 
Adânc pătrund în tine, Bucurie! 


Străbat încet cărările deşarte, 
Incolo, înspre miezul tău, departe. 


Mă biciuieşte vântul Tău fierbinte, 
Rupând bucăţi din slabele-mi veşminte; 


Mă bate soarele cu raze grele 
Şi seceta-mi brăzdează cute-n piele; 


Mi-a ars dogoarea frigurilor chipul, 
M-a fript la tălpi cu foc uscat nisipul. 


Ca sufletul de schimnic în pustie, 
Petrec adânc în tine, Bucurie! 


Când lutul meu se mistuie-n dogoare, 
In duh trimiți mireasmă de răcoare. 


Când sufletul mi-e foc fără prihană, 
II potoleşti cu ploile de mană... 


Când buzele îmi tremură, uscate, 
In duh reverşi cuvinte luminate; 


Şi când de sete sufletul îmi moare, 
Țâşnesc din Tine tainice izvoare. 


Ca sufletul de schimnic în pustie, 
Te preamăresc, izvor de bucurie! 


Apocalipsa 


Acolo, sus, în munți pustii de iască, 
Prăpastie de flacără se cască 
Şi focul linge-ntinderea cerească. 


Un semn s-a arătat în cer, departe. 
Citeam din flăcări vii, ca dintr-o carte, 
Cuvântul sfânt al întreitei Arte. 


Scria pe cer de noapte jerăgaiul. 
Ce limpede-mi suna-n ureche graiul, 
Ducând pe val de cântece tot Raiul. 


Că limbile de flacără mi-arată, 
Pe nori de armonie necreată, 
Dumnezeirea, încă ne-ntrupată. 


In piatra care n-a fost lustruită 
Şi-n poezia încă negândită, 
Treimea stă şi azi înlănțuită. 


Am tâlcuit din flăcări Intruparea; 
Crescut-a-n Duh, din har ceresc, cântarea, 
Cum creşte-n zări, nețărmurită, marea. 


Curgea, curgea, din veşnice izvoare, 
Să lege rod în minţile fecioare, 
Cum pică roua-ntr-un potir de floare. 


Acolo-n adâncimi de taine sfinte, 
Se întrupează cântecu-n cuvinte, 
Cum Tatăl hotărât-a mai “nainte. 


S-a arătat în cer un semn mai mare: 
Un cântec întrupat suia spre Soare, 
Suia spre Slăvi, cu Crucea în spinare. 


Maica Teodosia (Zorica Laţcu) 

Viaţa 


Smerenia mea aş vrea să o fac danie: 
Să dau întraga mea agonisire, 

Să se zidească nouă mănăstire, 

În sufletul umbrit de pocăire. 


Ducând în mâini prinosul de iubire, 
Să bată gândurile-n ea metanie, 
Şi-nlăcrimată ca o spovedanie, 

Să cânte-n strană blânda stihuire. 


Invăluite-n rase de tăcere, 
Simţirile, monahi cuminţi să fie, 
Nevoitori cu post şi cu veghere. 


Şi neştiuţi de nimeni în chilie, 
Din flori de bucurie şi durere, 
Să lege Domnului cunună vie. 


Tavorul 


Luminile Tavorului te-nvaţă, 

O, suflete, cum să te schimbi la față. 
Şi de voieşti să fii un alt Hristos, 
Pe ucenici să-i laşi la poale, jos. 

În ploaia harului, pe vârf de stâncă, 
Să guşti singurătatea cea adâncă. 
Ci tu aşteaptă, colo sus, să vie, 

În duh, bărbaţii: Moise şi Ilie. 

EI vor veni şi vor grăi cu tine, 

În taină, despre tainele străine. 

Şi Moise, omul tare în cuvânt, 

Ți-o da lumina Duhului Preasfânt. 
Iar omul focului ceresc, Ilie, 

Te va aprinde-n dragostea cea vie. 


O, schimbă-ți fața, suflete al meu; 
Dintr-un nimic tu fă-te dumnezeu 


Pustnicul 


Eu am murit. Hristos trăieşte-n mine, 
Mi-e inima de-a pururi desfătată, 
Căci îngerii fac slujbă ne-ncetată, 
Deasupra bietei mele rogojine. 


Cântarea mea de slavă înălțată, 
Ca fum de jertfe-n zările senine, 
O ştiu ale pustiului jivine, 
O-ngână-n taină pantera bălțată. 


Când Liturghia mi-o slujesc în zori, 
Sub bolta largă şi înflăcărată, 
Am leii împreună slujitori. 


„„lar dacă amintirile, vreodată, 
Mă-mpung cu pintenii ispititori, 
Privesc la groapa care-mi e săpată... 


Sfintele Taine 


Iată, Domnul iar S-a răstignit, 
Iată, Mielul iarăşi S-a jertfit, 

Trup şi sânge se amestecă-n pahar, 
E Golgota Masa Sfântului Altar. 


Din Potirul binecuvântat, 

Şi din trupul cel însulițat, 

Curge scumpul sânge har mântuitor, 
Viaţă dăruind întregului popor. 


Voi, cei care sunteți însetaţi, 

Şi izvor de apă nu aflați 

Haideţi toți şi setea voastră-o potoliți 
Scumpul sânge-al jertfei astăzi îl primiți. 


Voi, cei care mult aţi flămânzit, 

Cei ce-n lume hrană n-aţi găsit 

Pentru voi azi se jertfeşte Mielul Sfânt 
Pâinea vieţii astăzi pentru voi s-a frânt. 


Din potirul sfânt şi luminos 

Când primim în taină pe Hristos , 
Înşişi sfinţii cei din slavă jinduiesc, 
Fericirea celor ce se-mpărtăşesc. 


Ruga mea 


Doamne, pentru toată sărăcia sfântă, 
Pentru calea albă în singurătate, 

Pentru istovirea cărnii sfâşiate 

Pentru cuiul care-n palme mi se-mplântă, 


Pentru strălucirea lacrimii curate 

Pentru dorul tainic care-n suflet cântă 
Oasele sărmane bine Te cuvântă 

Pentru toate-acestea, Doamne, pentru toate. 


Pentru că Tu, Doamne, eşti nespus de mare 
Pentru că eşti Unul în desăvârşire 
Pentru că eşti Insuţi vatră de iubire 


Soare de dreptate, blândă desfătare, 
Pentru că eşti slavă milă şi-ndurare, 
Pentru toate-acestea, Îţi aduc mărire. 


Facere 


Tu, suflete-al meu, mai ţii tu minte? 
A fost o clipă: Domnul făurise 
Fiinţa ta... Cu aripile-nchise, 

Te odihneai în mâinile Lui sfinte. 


Ai tresărit din somnul tău de altădată 
Căci dragostea din hăuri te chemase. 
Cuvântul ei atât de plin sunase 

În dimineaţa aceea-mpurpurată. 


Ai înţeles atunci atâtea taine, 

Pe care astăzi le-ai uitat pe toate. 
Erau prea mari şi nu-ncăpură toate 
În cutele sărmanei noastre haine. 


Un înger te luă din mâna sfântă 

A Domnului şi mila îl cuprinse 

Căci tremurai, oricât de blând te-atinse 
Ca puiul mic din cuib când se-nspăimântă 
De şuierul de şarpe-n apropiere. 

Dar îngerul nespus de lin, răsfrânse 


Asupra-ţi haina milelor şi plânse 
Infiorând adâncuri de tăcere... 


Cuvântul veşnic te-a chemat pe nume 

Şi îngerul, în aripi desfăcute 

leşi din umbra celor neştiute 

Plutind în largul zărilor spre lume. 

Tu nu mai ştii cum fu acea plutire 

Dar se făcea c-aţi coborât o scară 

Atâtea mii de trepte se urmară 

Ducând tot mai afund, mai jos, spre fire... 


Te-nvăluise mila ca o ceaţă 

De n-ai simțit că îngerul plecase. 

Şi te-ai trezit... Dar cine te-mbrăcase 
În caldă pâlpâire de Viaţă? 


Spre Golgota 


Un drum, ostaşi, o cruce. Şi sub dânsa, 
Sfârşit de lovituri şi de ocară, 

E Fiul Tău. Cu încolțiri de fiară 
Mulţimea-n jur - sălbatic - valul strâns-a. 


S-au revărsat tălăzuiri de ură, 

Să pute stavilă iubirii sfinte, 

Şi I-au stropit şi faţă şi veşminte, 
Cu vorbe grele ca o lovitură. 


Dar n-au ştiut călăii, taina lină 
Care-i dădea spre Golgota răbdare: 
Căci scrisă este taina asta mare 

În Duhul Tău cu raze de lumină. 


Ei n-au ştiut că orice lovitură 

Şi tu o porți pe trupul tău Stăpână 
De-aceea putut-a să rămână 
Lumina neclintită-n val de ură. 


Durerea toată se împărțea în două, 
Şi asta este tainica răbdare 

De aceea poate-n mută închinare 
Un iconar Te arată astfel nouă. 


Străpunsă eşti şi Tu de răni. Pe frunte 


Şi Ţie spinii-Ți-mpletesc cunună 
Mulțimea şi asupra ta Preabună 
Aruncă glodul greu de vorbe crunte 


Cum stai între femei înlăcrimată 
Pe tine Maica Celui Răstignit 
Te-a arătat ducând-abia simțit 
Spre Golgota, o Cruce luminată. 


Ghiocelul 


Ca să-ți vorbesc despre Iisus, 
Nu ştiu cum aş începe; 

Tot ce-n cuvinte nu-i de spus, 
Doar inima pricepe. 


Nu-ţi voi vorbi, iubito, azi, 
De-un Dumnezeu pe cruce, 
Cel ce al lumii greu necaz, 
Pe trupul său îl duce. 


Nici de un mare Împărat 
Al cerurilor sfinte, 

Nici de maestrul luminat 
Cu veşnice cuvinte. 


Nu-ţi voi vorbi de-un Dumnezeu, 
Înfricoşat, puternic, 

Cel care e numit mereu 

Al vieţi vistiernic... 


Azi vreau să-ţi spun cum vine EI, 
În inima geroasă, 

Ca un boboc de ghiocel, 

Ascuns sub neaua groasă. 


Şi-aşteaptă-acolo, tăinuit, 
Ca Duhul Sfânt să vină, 
S-aducă-n sufletul smerit 
Căldură şi lumină. 


Şi Duhul Sfânt, în adieri, 
Topeşte neaua toată 
Şi-aduce mii de primăveri 
În inima-ngheţată. 


Iar ghiocelul cel ceresc 
În taină înfloreşte, 

Şi multe flori ÎL însoțesc 
Zâmbind dumnezeieşte. 


Arac 


Într-a sufletului vie, 

Creşte, poamă aurie, 
Dragostea - viţă de soi, 

Cu mlădiţe lungi şi moi. 
Tare-aş vrea să mi te fac, 
Cruce, dragostei arac. 
Mlada dragostei să crească, 
Pe arac să se învârtească 

Şi să crească până sus, 
Unde-i răstignit lisus. 
Mlada viței să-nflorească, 
Trupu-n flori să-l învelească; 
Iar când floarea va lega 

Şi când viţa rod va da, 
Rodul tot va fi menit 
Numai celui răstignit. 


Sfântul Potir 


Crin al mântuirii noastre, 
Scump şi gingaş trandafir, 
Răsărit din spinii slavei, 
Bucură-te, sfânt Potir! 


Cel ce ai mireasma vieţii, 
Floare dragă tuturor, 

Mărul cel crescut din coasta 
Bunului Mântuitor. 


Bucură-te, căci în tine 
Necuprinsul a-ncăput 

Şi s-a coborât în vreme 
Domnul Cel fără-nceput. 


Bucură-te, strigăm ţie, 
Căci ai pâinea cea de sus, 
Tu, izvor al nemuririi, 
Care curge din lisus. 


Hrănitorul tuturora, 

Tu eşti cel ce potoleşti: 
Foamea, setea, neputinţa 
Firii noastre omenești. 


Tu ne aperi de păcate, 
Căci în tine stă Hristos, 
Şi mereu primim din tine 
Harul Lui cel luminos. 


Tu, podoaba Liturghiei, 
Pârga Sfântului Altar, 
Cer şi scau al măririi 
Bucură-te, sfânt Pahar! 


Măiastra suferință 


O, tu măiastră suferință, 

Cu dor cuprinzi întraga mea ființă. 

În ea aprinzi lumini de conştiinţă. 
Mă-nveţi întreg adâncul omenesc, 
Mi-arăţi sublimul cel dumnezeiesc. 
Mă-nveţi să trag hotare firii 

Şi să-nţeleg întinderea iubirii. 

Îmi luminezi cu flăcările Tale, 
Nemărginirea lumii siderale. 

Mă duci adânc, tot mai adânc în Jos, 
Mă-nalți pe culmi de bine şi frumos. 
Mă dau în voia Ta, să mă strunești, 
Să mă înalți mereu şi să mă creşti, 
S-ajung pân? la măsuri dumnezeieşti. 
Să-mi speli cu lacrimi ochii ne-ncetat, 
Ca văzul meu să fie-n veci curat. 

În tălpi şi-n mâini să-mi baţi mereu piroane, 
Să-mi răstigneşti pornirile avane. 

Cu biciul Tău de foc să mă loveşti, 
De tot ce-i lume să mă curăţeşti. 

Din harul Tău să-mi dai, mereu să-mi dai, 
Blândeţea, mila, dragostea din ral. 


Pe crucea Ta, măiastră suferință, 
Să-nalți la cer săraca mea ființă. 


Maica Crinilor (Pieta) 


Tu stai învăluită în lunga ta tăcere 

În poală porţi pe Fiul-mănunchi de crini zdrobiţi 
EI poartă-n cap cunună din spinii cei slăviți 

Şi peste Fiul curge în val a ta durere. 


Ce taină spui prin lacrimi mănunchiului de crini 
Doar mâna Ta grăieşte cu rănile din palmă, 

Şi mai grăieşte fruntea cea netedă şi calmă 

Pe care stă înfiptă cununa Lui de spini. 


Fiinţa ta întreagă grăieşte către Dânsul: 

Şi eu am fost pe Cruce cu Tine, Fiul meu. 

Şi coasta mea-i străpunsă cu fierul lăncii greu 
Şi faţa mea-i uscată de mult ce-a ars-o plânsul. 


Şi port şi eu pe frunte cunună ca şi-a Ta 
Şi din burete iată şi eu am supt oţetul 
Şi mi s-a scurs şi mie viaţa pe încetul 
Ca lumii întregi viață cu Tine să pot da. 


Şi crinul meu cel dulce, căzut în sfâşiere, 
Şi eu, gustat-am, iată, paharul cu amar, 
Şi acum îmi dă, Stăpâne, şi negrăitul dar 
Să ajung să văd în faţă Slăvita Înviere. 
Şi-aşa cum stai grăind cu crinii tăi 

Parcă mireasma lor sorbind-o toată 

Te pleci spre poala ta înmiresmată 

Tu însăți, ca un crin înalt din văi. 


Şi-mi vine-aşa să-mi plec genunchiu-n taină 
Cu mintea uluită de copil 

Şi-apropiindu-mă cu pas umil 

Să-ţi sorb miresmele de crin din haină. 


Lasă lacrimile mele 


Lasă lacrimile mele, lasă-le să curgă, Doamnă, 


Pentru toți aceia care, sfânt numele tău nu-l cheamă 
Lasă ochii mei să ardă, lasă mâna să se frângă 
Pentru toţi aceia care, nu te vor pe tine Mamă. 


Lasă-mi sufletul să fie stors de orişice mireasmă 
Veştejit să cadă, Maică spre icoana ta cea sfântă, 
Pentru toţi aceia care risipesc prea mult din daruri 
Şi izvorul tău de haruri, Doamnă, mi-l binecuvântă. 


Lasă rana să-nflorească în genunchii mei, Stăpână 
Să stropesc cu sânge proaspăt lespezile Casei tale 
Pentru toţi aceia care nu se pleacă sfintei Slave 
Şi-ntorcându-şi fața aspră, trec alăturea pe cale. 


Lasă-mă să-mi torn iubirea peste faţa ta cea sfântă 
Să te-mpodobesc cu slavă şi cu rugă ne-ncetată, 
Pentru toţi aceia care pângăresc cu vorbe-amare 

Şi lovesc cu şfichiu de hulă peste chipul tău, Curată. 


Lasă-mă să ard în taină, ca o tainică făclie 

Şi să mă topesc în focul rugăciunii către tine. 
Pentru toţi aceia care te îneacă-n val de ură 
Şi de grijile vieții au uitat să se închine. 


Lasă-mă să-ţi dau viaţa, să ţi-o pun în palme ție, 

Şi să mi se scurgă Doamnă, vlaga ceas de ceas din vine 
Pentru toţi aceia care rătăciți de vraja vieții 

Nu mai cată, Preacurată, să se-ntoarcă către tine. 


Dacă viața mea săracă, încă nu s-ajunge Sfântă 
Lipsa lor a multor inimi, cu iubirea s-o-mplinescă 
Tu trimite-mi har din ceruri şi cu mila ta cea multă 
Fă ca biata mea iubire golul lor să-l covârşească. 


Rătăcit 


Eu, Tată, ştiu că multe Ți-am greşit: 
Prin alte țări, departe-am rătăcit. 

Prin ţări cu lungi amurguri viorii, 

Cu nopţi bătute-n raze argintii, 

Cu zile albe, grele de parfumuri, 

Şi cu momeli la orice colţ de drumuri. 
Căci vezi pe drumuri femei ispititoare, 


Cu ochi de cer, cu părul plin de soare, 
Cu trupul rumen, copt pentru iubire, 
Sub vălul de mătăsării subțire. 

Mai sunt, în ţara-aceea-ndepărtată, 
Ospeţe ca-n poveşti. În lumea toată, 
Bucatele nu sunt atât de-alese, 

Nici vinurile-atât de bine drese, 

Nici cupele atât de măiestrite, 

Nici roabele atât de-mpodobite. 


M-am bucurat de toate. Am trecut 
Pe drum cu praf de aur aşternut. 

Sub umbra neagr-a mirților bătrâni, 
Cu flori în păr, cu alte flori în mâini. 
Şi ştiu că-n asta nu făceam păcat, 
Căci toate-acestea mie mi le-ai dat, 
Şi flori şi umbre dulci înmiresmate; 
Iar eu slăveam cereasca bunătate. 


Am zăbovit adesea noaptea-ntreagă, 
Bând vin din cupa care-mi era dragă, 
Şi-am ascultat cu glas armonios, 
Zicând un cântec sau un vers duios, 
Şi nici în asta nu făceam păcat, 

Căci toate, toate mie mi le-ai dat. 
Adesea cupa când o ridicam, 
Genunchii inimii mi-i aplecam, 
Să-Ţi mulțumesc Părinte Sfinte, Ţie, 
Pentru nemărginita-Ţi dărnicie. 


Când, mai târziu, cum ştii, am îndrăgit 
Pe Fatma cea cu trupul aurit, 

Cu ochi de miere şi cu mers cuminte, 
Nici chiar atunci eu n-am greşit, Părinte; 
Căci seara lângă ea îngenuncheam, 

Şi bunătății Tale ne-nchinam. 


Dar fu-ntr-o seară un ospăț bogat, 
Cu vin în valuri roşii revărsat. 
Atunci, încins de al beţiei foc, 

Eu, Tată, nu m-am mai gândit deloc, 
La bunătatea Ta cea negrăită, 

La mila Ta cea neasemuită. 

De patima cea oarbă aţâţat, 

Eu sfânt numele Tău am lepădat 
Şi-atunci în noaptea-aceeea de beţie, 


Păcătuit-am, Tată, cu urgie. 


Din rău în şi mai rău am decăzut 
Şi tot păcatul, Tată, l-am făcut. 

Iar gândul, care-mi aducea aminte, 
De bunătatea Ta cea de Părinte, 

Îl înecam în funduri de pahare 

Şi-l năbuşeam cu cugetări amare. 
Şi, cum adesea mă mustra în vis, 
Părinte, gândul bun eu l-am ucis. 
Uitasem bunătatea de nespus... 


Tu, însă, Tată, privegheai de sus. 
Ca să nu mor străin, prin țări străine, 
Cu foamea, iată, m-ai chemat la Tine. 


Eu am venit. Dar nu mai îndrăznesc 
Să cer din harul Tău cel părintesc, 
Decât atât: să ştiu că m-ai iertat, 

Că mă primeşti în curte, ca argat. 
Eu, Tată, ştiu că multe i-am greşit 
Şi nu sunt vrednic să mai fiu numit 
Un fiu al Tău. Părinte, ştiu prea bine. 


Dar ce faci? ... Tu, mă-mbrăţişezi pe mine!... 


Liturghie 


Era în clipa jertfei Tale sfinte. 
Atunci mi-ai zis, în duh: să iei aminte! 


Căci în altar creştea, pe sfânta masă, 
Urzită-n cer, o cruce luminoasă. 


Pe cruce, crin cu lujerul subțire, 
Sfânt Trupul Tău, rănit, arde-n iubire. 


Când jertfa Ta cea mare-a fost gătată, 
S-a coborât Fecioara Preacurată. 


Ea, blândă, s-a plecat ca să apuce 
Si să culeagă crinul de pe cruce. 


L-a învelit în lunga ei maramă, 
Şi L-a ascuns în dragostea de mamă, 


Iar crinul cu petalele-i zdrobite 
S-a odihnit în mâinile smerite. 


S-a-ntins, apoi, sub cruce, ca să moară, 
Cu crinul frânt în mâini, Fecioara Mamă. 


M-am închinat, cu nesfârşită teamă: 
Pe cruce au murit un Crin şi-o Mamă. 


Fulg de păpădie 


Mi-e sufletul fulg alb de păpădie, 
Şi-aşteptă moartea dulce ca o boare 
Să se desprindă-n grabă şi să zboare 
Spre-a cerului înaltă bagdadie. 


Să poarte-n el în taină altă floare, 
Şi-n cer ca-ntr-o grădină să învie 
Să scuture când dragostea adie 

Din el, alt smoc de albe firişoare. 


Să fie cerul tot ca o grădină 
In care sufletu-mi să tot plutească 
In fulgi uşori la orice boare lină. 


Şi doar vreun fulg de-o fi să se lipească 
lisuse - Tu - de poala Ta divină, 
Acolo vreau în veci să strălucească. 


Convorbire 


Am aşteptat chemarea de iubire 

Cu dor aprins în sufletu-nflorit 

Am aşteptat alaiul Tău de mire 

O, Doamne-al meu, pe unde-ai zăbovit? 


De mult Te chem, dar nu m-ai auzit! 


Bătut-am multe căi întunecate 

Cu gândul plin de pulbere şi lut 
Bătut-am căi adânci şi neumblate 
Dar să te aflu, Doamne, n-am putut! 


In Tine-am fost, dar nu m-ai cunoscut. 


Tăcere 


Cuvintele pe care nu le-am spus 
Sunt tot atâtea trepte ce pogoară 
Cu sufletul tot mai adânc m-am dus, 
Pe treptele tăcerii ca pe-o scară. 


Ca-ntr-un cuprins de peşteră boltit 
M-am coborât în lumea nerostirii 
Şi-n cutele de piatră i-am gătit 
Acolo-n fund un ascunziş Iubirii. 


Cuvintele pe care nu le-am spus 

Sunt tot atâtea trepte de tăcere 
Adânc în mine, mai adânc m-am dus, 
Acolo unde orice vorbă piere. 


De-acolo din limanul necuprins 
Din lumea fără mal a nerostirii, 
Pe treptele tăcerii s-au prelins 
Din ascunziş, luminile Iubirii. 


Mărgăritarul 


Mi-e sufletul adânc noian de ape, 
În care stă pierdut mărgăritarul; 

Şi anii lungi şi-au grămădit amarul, 
Sub ei lucirea albă să-i îngroape. 


Adâncului eu nu-i mai ştiu hotarul, 
Eu nu mai ştiu departe-i sau aproape. 
Zadarnic cer cu lacrimile-n pleoape, 
Să aflu undeva lucirea, harul. 


Ci, Doamne, fă-Te Tu pescuitor, 
Până-n adâncuri marea o despică 
Să cauţi bobul cel strălucitor. 


S-or trage apele-napoi, cu frică 
Ş-atunci mărgăritarul viu de dor 
Ca-ntr-un potir, în palme îl ridică. 


Pasăre de nea 


Colo spre amurg, 

Ploi de aur curg. 

Ceru-i o lalea. 

- Tu de unde vii, în zbor, 
Răzlețită, ca un dor, 
Pasăre de nea? 


- Colo-n depărtări, 
Dincolo de zări, 
Este-un loc curat, 
Larg şi desfătat: 
Unde ochi nu plânge, 
Unde n-a curs sânge, 
Unde glonţ n-ajunge. 
Unde nu străbate 
Geamătul de frate, 
Oful de orfană, 
Plânsul de vădană, 
Unde, prin fânațuri, 
Nu-s curse, nici laţuri. 
Unde-i numai floare, 
Umbră şi răcoare, 
Unde nici o rază 

Nu mai înserează... 
Căci e loc curat, 
Binecuvântat, 

Loc de bucurie 

Şi de veselie, 

Care nu se trece, 

Ci în veci petrece. 





- Pasăre de nea, 

Fă pe voia mea, 
Dorurile mele, 
Zboară tu cu ele, 
Mai presus de stele, 
În țările-acele. 


- Ba, că dorul tău 
Mare e şi greu; 
Aripile mele, 

Mări, sunt mititele, 
Calea-i lungă foarte, 


Şi nu pot să poarte 
Aripi mititele 
Doruri mari şi grele. 
Eu de unde vin 

E numai senin 

Şi acolo nu-i 

Dorul nimănui. 


Cer nou 


Grăit-am, ieri, prin lacrimi, cu Domnul şi l-am spus: 
De noi cum nu Ți-e silă, preascumpul meu lisus? 
Cum nu-Ţi întorci Tu faţa, cu silă, de la noi 

Şi cum mai poţi să suferi făptura de noroi? 
Cum poala preacurată, Stăpâne, n-o fereşti 

În tina omenească să nu Ţi-o murdăreşti? 

Cum vrei să calce-n lume piciorul Tău curat, 
Cel care peste aripi de înger a călcat? 

Cum poţi să suferi, Doamne, miros de putregai, 
Când ai tămâia dulce a crinilor din Rai? 

Tu, Care stai în cerul cu mari luminători, 

În inima mea rece, cum vrei să Te cobori? 

Ca Petru, ani de-a rândul Te-am izgonit mereu: 
leşi de la mine, Doamne, că păcătos sunt eu! 
Dar n-ai plecat. Ba încă cu pasul Tău curat, 

Ai coborât tot cerul, în iadul meu spurcat. 

Cu pasul Tău pe mine de tot m-ai curăţit 

Cu raza ta tot chipul Tu mi l-ai strălucit 

Cu focul Tău pe mine, cel rece, m-ai aprins 

Şi peste sărăcia mea, goală, ai întins 

Un colţ al hainei Tale şi m-ai făcut bogat, 
Mi-ai dat inel, coroană, porfiră de-mpărat. 
Mi-ai încăput în suflet, Tu, Cel neîncăput 

Şi sufletul meu, iată, Tu cer nou l-ai făcut. 

În sufletul meu, astăzi, Tu Însuţi locuieşti, 

Cu Maica Preacurată, cu cetele cereşti. 


Şi pentru toate-acestea, lisuse preaiubit, 
In cerul nou din suflet să fii în veci slăvit 


Mamei 


Doresc ca strălucirea Învierii 
Să vă pătrundă cu lumină lină 
Şi raza bucuriei să vă ţină 
Deasupra răutăţii şi-a durerii. 


Şi să vedeţi aievea în lumină 

Pe Mirele, pe Domnul Mângâierii 
Cu cete ale sfinților, puzderii 
Când înviat la noi are să vină. 


Şi-atunci, Măicuţa noastră, în tăcere 
Veţi sta-n lucirea neapropiată 
Gustând din plin prea dulcea mângâiere. 


Cu Maica Domnului prea luminată 
Vă bucurați de Sfânta Inviere 
De tot soborul drag înconjurată! 


Colind 


Lerui, Doamne-a Lerului 
Sus în poarta Cerului 
Şade Maica Domnului 
Într-o sită, sită deasă 

Tot din fire de mătasă 
Floare de făină cerne 
Peste văi şi deal s-aşterne 
Încet pare ţara toată plămădită-ntr-o covată 
Turtă din făină bună 

Cu zahăr şi cu alună 

Şi Măicuţa Preacurată 
Turta dulce o arată 

Şi o dă Fiuţului 
Împăratul Cerului 

Să se joace EI cu ea 

Şi s-o-mpartă cui o vrea. 


Pomelnic 


Pe toţi cei ce în veacuri au căzut luptând 


Pentru biruinţa crucii prea cinstite 

Cei ce în clipa morţii au avut în gând 
Numele Treimii prea blagoslovite 

Şi pe toţi aceia care au râvnit 

Slava şi cununa mai presus de minte 
Pomeneşte-i, Doamne, Tu când vei veni 
În Împărăţia Slavei Tale sfinte. 


Pe toți mucenicii neamului eroi, 
Luptători cu spada sau cu rugi sfințite 
Toţi cei ce se roagă astăzi pentru noi 

Şi ne scot în grabă tainic din ispite, 

Şi pe toţi aceia care pentru neam, 

Au trăit în temniţi ca-n nişte morminte, 
Pomeneşte-i Doamne, Tu când vei veni 
În Împărăţia Slavei Tale sfinte. 


Pe tot neamul nostru evlavios şi sfânt, 
Voievozi şi doamne, boieri, jupânese, 
Toţi câți dorm cu trupul în acest pământ 
În hotarul țării noastre prea alese, 

Pe părinţii noştri şi pe fraţii dragi 

Ce s-au dus la ceruri sus, de mai-nainte 
Pomeneşte-i, Doamne, Tu, când vei veni 
În împărăția slavei Tale sfinte. 


Şi pe toţi aceia care neştiuți 

Stinsu-s-au în vremea asprelor prigoane, 
Cei ce încă astăzi zac necunoscuți, 

Şi-n Biserici nu au slujbe şi canoane, 

Pe toți sfinţii, care numai Tu îi ştii 

Şi al căror nume numai Tu-l ţii minte, 
Pomeneşte-i, Doamne, Tu, când vei veni 
În împărăția slavei Tale sfinte. 


A iubi în Hristos 


A iubi în Hristos, desfătare, 

Ce lumea în veci n-o va şti. 
Un strop în vâltoarea cea mare, 
A iubi în Hristos... A iubi. 


În mine Hristos te iubeşte. 


În tine pe EI ÎL iubesc. 
Cu ochii tăi El mă priveşte, 
Cu ochii Lui eu te privesc. 


Iubire, EI creşte iubirea 
Şi-o-nalţă în nemărginit. 
În El depăşim toată firea, 
Cu tot ce-i vremelnic, finit. 


Când tot ce-i materie-a firii, 
Va arde în foc, la sfârşit, 
Din Jar, trandafirii iubirii 
Vesti-vor un nou Răsărit. 


Sonet 


Dormeai în luntrea mică, şi pornise 
Un vânt năpraznic, marea s-o despice. 
Peste adânc de valuri să ridice 

Troian de negre umbre. Înflorise 


Pe ape spume. Şi bătut de bice, 
Se frământa adâncul în abise. 
Şi vântul pânzele le zdrențuise, 
Încât catargele stăteau să pice. 


Ci Tu dormeai. Şi nu Te-ai fi trezit, 
De nu strigau ai Tăi speriați. ŞI iată, 
Tu iar pluteşti pe marea-nfuriată, 


In luntrea sufletului meu, uimit, 
Că poartă-adânc în sine, adormit, 
Un Dumnezeu, în lumea-nvolburată 


Aluat 


Doamne, sfântul Tău cuvânt 
Este, pe acest pământ, 
Aluat pe care-l pui 

În făina gândului 

Să îl faci ca să dospească 
Dospitura cea cerească. 


Tu care toate le poți, 


Pentru toate, pentru toți, 
Pune-n mine aluat, 

Să-l dospesc neîncetat 

Şi cuvântul Tău cel Sfânt 
În covată să-l frământ. 


Şi-n cuptorul cel de foc 
Al durerilor să-l coc, 
Şi să fac sfinte prescuri 
Pentru cuminecături. 


Cocoşul 


Când a treia oară, Petru, 

Vai, s-a lepădat, 

După al Tău cuvânt, cocoşul, 
Doamne, a cântat. 


Şi-a venit atunci în sine 
Ucenicul iar, 

Şi, ieşind afară-n beznă, 
A plâns cu amar. 


Azi se leapădă de Tine 
Veacul cel de lut. 
Milioane spun ca Petru: 
"Nu L-am cunoscut". 


Doamne, nu lăsa să vină 
Judecata Ta, 

Până ce şi-n noi cocoşii 
Spornic vor cânta. 


Şi atunci, văzând că toate 
Sunt doar în zadar, 

Vom ieşi afar? din ele 

Şi vom plânge-amar. 


Fecioara 


leşise-n vremea-aceea, poruncă împărătească; 
"Tot omul care este de lege creştinească, 
Rob fie el, ori slobod, să fie dat la fiare”. 


S-au strâns deci laolaltă creştini, mulțime mare: 
Bătrâni albiţi de zile, cucernici şi blajini, 

Copii, purtând tot cerul în ochii lor senini, 
Bărbaţi în floarea vârstei, purtând în pieptul lor 
Iubirea către Domnul, în val clocotitor; 

Femei plecându-şi ochii sub gene mătăsoase, 
Ca-n mare cuviință să fie mai frumoase. 

În urma tuturora zglobie şi uşoară, 

Ca-n zbor înalt de fluturi, venit-a o fecioară. 


A fost o clipă lungă şi ne-ncăput de mare, 
Când fata îmbrăcată-n lumini, stătu-ntre fiare. 
Leoaica cea cumplită, cu ghiara nemiloasă, 
Se-ntoarse dinspre dânsa, culcându-se sfioasă. 
Şi înfruntându-şi foamea năprasnică, un leu 
A cunoscut copila, că-i de la Dumnezeu. 

Şi fiarele de dânsa nici cum nu s-au atins, 

Ci, blânde, doar pământul în jurul ei l-au lins. 


Dar fata cu blândeţe atunci le-a dojenit: 

"Dar pentru asta oare aicea am venit? 

Doresc să mă-nţelegeţi şi să mă sfâşiaţi, 

Căci negrăit de dulce e moartea ce mi-o dați. 
Veniţi, veniţi prieteni, voi necuvântătoare! 

De mult urât-am lumea şi cele pieritoare. 
Sfârşiţi-mi dorul aprig de Mirele ceresc, 

Veniţi, muşcaţi-mi trupul, veniţi, vă poruncesc!" 


Astfel muceniţa vorbit-a către fiare. 

Dar toate-au stat cuprinse ca de-un cutremur mare. 
Nici una dintre ele să muşte n-a voit. 

Zăceau în jurul sfintei, parcă le-ar fi trăznit. 


Atuncea cu tărie fecioara zise lor: 

"În sfânt numele Celui a toate țiitor, 

Cel ce şi pe voi toate, o, fiare, v-a zidit, 

Vă poruncesc: să-mi rupeţi cu colțul ascuţit, 
Tot trupul, iar duhul să mi-l lăsaţi să vie, 
Neprihănit, spre sfânta şi marea cununie!" 


Aşa, cu sfântul nume al Domnului jurate, 
Leoaicele veniră agale-ndurerate, 

Lingând ţărâna, parcă cerându-şi iertăciune, 
Dar neavând în ele defel sălbăticiune. 

Au trebuit, silite de asprul legământ, 

Să meargă la fecioara, să-i rupă trupul sfânt. 


Nu scrie slova cărţii deschis şi arătat 
Decât atât: că fata, când duhul şi l-a dat, 
Acele fiare, toate, în jurul ei s-au strâns, 
Şi, botul în ţarână plecându-şi-l, au plâns 


Mărturisitorul 


Iscoditori, cu buzele viclene, 

Căutau să afle tainele de sus. 

Iar el zdrobindu-şi lacrimile-n gene, 
A plâns, dar nici o vorbă nu le-a spus. 


Căutau să-l facă în graiuri să greşească 
Şi l-au bătut cumplit; ci el tăcea. 
Trimis a fost din cer să-l întărească 
Arhanghel alb, cu aripi mari de nea. 


Atunci, răpit de-asemenea vedere, 
Ca-n vis simţea că sângele-a ţâşnit 
Şi îngerii, cu mâini de mângâiere, 
Îmbracă-n floare trupul lui zdrobit. 


Ajuns la ultima suflare a vieții, 
Biruitorul s-a-nchinat smerit, 
Slăvind în ceasul alb al dimineții 
Pe-Acela Care-n veci S-a proslăvit. 


Atunci, ca o icoană blând-a milei, 
Preasfânta i-a venit la căpătâi, 
Curată, cum a fost lumina zilei, 
La început, în ceasul cel dintâi. 


Duioasă şi plecată, ca o mamă, 
I-a răcorit arsura de fiori, 

Şi apucând un colț de la maramă, 
L-a şters, uşor, de sânge şi sudori. 


Iar el simţea, că-i mâna mamei, lină. 
Ca un copil de joacă obosit, 

S-a dus uşor, spre veşnica hodină, 
Cu zâmbetul pe buze, fericit. 


Sfat 


Sus, deasupra lumilor, 

La locul minunilor, 
Domnul lisus a stat 

Cu Miăicuţa Lui la sfat: 
Mamă bună, orice-aş face, 
Mila, Mamă, nu-mi dă pace. 
Strigă-n ceruri cioburile, 
Cioburile, cioturile, 

De sub roțile zimţate, 
Sufletele ies sfărâmate, 

Şi rămân doar cioburile, 
Cioburile, cioturile. 
Risipite-s de furtună. 
Du-Te, Mamă, şi le-adună. 
Cioburile te-or tăia, 
Mâinille ți-or sfâşia, 

Tu în poală strânge-le 

Şi de milă plânge-le. 
Strânge, Mamă, cioburile, 
Cioburile, cioturile, 

Eu atunci, cu sfântul har, 
Mamă, face-M-aş olar. 
Lutul vechi, topi-l-aş tot, 
Să lipesc 1ar ciot cu ciot. 
Lutul vechi, cu sfântul har, 
Mamă, face-l-aş cleştar 

Să păstrez în el mereu, 
Trupul Meu, Sângele Meu. 
Pleacă-ţi, Mamă, zările, 
Tinde-ţi îndurările, 

Du-Te strânge-Mi cioburile 
Cioburile, cioturile. 


Rugăciune 


Doamne, încă să nu-mi dai 
Frumuseţile din rai. 

Şi încă nu-mi dărui 

Ale slavei bucurii. 

Nu mă-ndemn încă să-ţi cer 
Fericirile din cer. 


Până când, prin lume-ţi duci 


Tu, povara sfintei Cruci, 
Până când însângerat 

Şi lovit şi înspinat, 
Treci pe calea cu dureri, 
Fericire cum să-Ţi cer? 


Dă-mi, Stăpâne, Crucea Ta 
Şi mă-nvaţă a o purta. 

Şi în inimă, cu jale, 

Dă-mi durerea Maicii Tale 
Şi în piept, cu frângere, 
Dă-mi a Maicii plângere. 


Dă-mi, Stăpâne, să-ți sărut 
Urma paşilor, în lut 

Şi mai dă-mi, cu sârg, s-alerg 
Tălpile să Ţi le şterg, 

Cu iubirea mea duioasă, 

Ca Femeia păcătoasă. 


Trandafirul tainic 


Tu, Marie Preacurată, cel mai dulce dintre nume, 
Trandafir crescut în taina lumilor de peste lume, 
Tu revarsă-Ţi lin mireasma cea de sfântă curăție, 
Cum n-a fost mireasmă-n lume şi cum nici n-o să mai fie. 
Peste lumea care arde şi se-năbuşe în fum, 
Scutură-Ţi, Împărăteasă, poala plină de parfum, 
Şi peste mocirla noastră, cu răsuflet de otravă, 

Fă s-adie, Tu, mireasma Trandafirului din slavă. 
Să-ndulceşti cu mirul tainic mirosul greu de păcat, 
Şi să faci ca iar să fie tot văzduhul parfumat, 

Şi ne dă măcar o clipă, să simţim, ca în delir, 
Negrăita Ta mireasmă, Doamnă, tainic Trandafir. 


